《沁园春·答钱子彰将去云阳留别》
清代·杨葆光

乌来江郎，白露徘徊，别绪自伤。有王孙吟苦，舟轻返越，枚乘墨妙，笔倦游梁。

客里相怜，一年萍迹，几度花前飞羽觞。君行后，只团圞明月，犹照云阳。

枌乡。合住诗狂。更有美湖山占上邦。数调羹妙手，评量梅白，夺标长枝，点缀槐黄。

驰骋名场，纵横学海，鸣凤翩然在此方。携尊过，葺名臣别墅，莫任烟荒。

作者简介：（1830—1912）江苏娄县人，字古酝，号苏盦，又号红豆词人。诸生。同治间，居保定莲池书院，与修《畿辅通志》。光绪间官浙江景宁知县。骈散文诗词均有名。有《苏盦集》。